Delta Omicron
Delta Omicron, Graece ΔΟ, est internationalis et professionalis virorum et mulierum fraternitas musica honoraria, cuius propositum "ad promovendam et sustinendam excellentiam in musica et facultate musica" est. Societas, Anglice Delta Omicron International Music Fraternity appellata, rite condita est in Conservatorio Musicae Cincinnatopolitano die 6 Septembris 1909 ab Hazel Wilson, Lorena Creamer, et Mabel Dunn, scholaribus nondum graduatis. Additae sodales ex diplomate fuerunt Mae Chenoweth, Gratia Hudson, et Adah Appelle. Periodicum fraternitatis est The Wheel: Educational Journal of Delta Omicron ('Rota: Praeceptivum Delta Omicron Periodicum'), ex 1915 continenter prolato.